% !TeX program = XeLaTeX
% !TeX root = ../../shloka.tex

\sect{रामद्वादशनामस्तोत्रम्}

\twolineshloka
{प्रथमं श्रीधरं विद्याद्द्वितीयं रघुनायकम्}
{तृतीयं रामचन्द्रं च चतुर्थं रावणान्तकम्}

\twolineshloka
{पञ्चमं लोकपूज्यं च षष्ठमं जानकीपतिम्}
{सप्तमं वासुदेवं च श्रीरामं चाष्टमं तथा}

\twolineshloka
{नवमं जलदश्यामं दशमं लक्ष्मणाग्रजम्}
{एकादशं च गोविन्दं द्वादशं सेतुबन्धनम्}

\twolineshloka
{द्वादशैतानि नामानि यः पठेछ्रद्धयान्वितः}
{अर्धरात्रे तु द्वादश्यां कुष्ठदारिद्र्यनाशनम्}

\twolineshloka
{अरण्ये चैव सङ्ग्रामे अग्नौ भयनिवारणम्}
{ब्रह्महत्या सुरापानं गोहत्याऽऽदि निवारणम्}

\threelineshloka
{सप्तवारं पठेन्नित्यं सर्वारिष्टनिवारणम्}
{ग्रहणे च जले स्थित्वा नदीतीरे विशेषतः}
{अश्वमेधशतं पुण्यं ब्रह्मलोकं गमिष्यति}

॥इति श्री स्कान्दपुराणे उत्तरखण्डे श्री उमामहेश्वरसंवादे श्री रामद्वादशनामस्तोत्रं सम्पूर्णम्॥